АДЫГЭХЭМ ШЫР ЗЭРАГЪАШХЭУ, ЗЭРАГЪАСЭУ ЩЫТАР.

Адыгэхэм илъэсым т1эу шым щэрэ лырэ кърагъащтэрт, гъэмахуэ
хуабэр къэмыс щ1ык1э, щ1ымахуэ уаер къимыхьэ щ1ык1э. Шыр бо к1ыф1ым щ1аубыдэрт, гъудэбадзэр зэран къыхуэмыхъун щхьэк1э. Япэ щ1ык1э зы тхьэмахуэк1э зэнтхъыр мащ1э-мащ1эурэ иратырт. Иужьк1э чейм изу хуагъэувырт, хуэшхым хуэдиз ишхыу. Тхьэмахуищ-пл1ык1э апхуэдэу ягъашхэрт. Пщэдджыжь къэс и к1эр, и ныбэ лъабжьэр, и лъакъуэхэр ятхьэщ1ырт. И щ1ыфэр махуэм т1эу ялъэщ1ырт. Мазэ дэк1а нэужь, шы гъэшхар махуэ къэс къыщ1ашурэ кърагъэк1ухьу, мащ1эу кърагъэжыхьу, псы щ1ы1эм щэ-пл1э хагъыхьэ-хагъэк1ыу хуежьэрт. Апхуэдэ щ1ык1эк1э шыр япсыхьт. А зэманым абы зэнтхъым нэмыщ1 хьэи хуи иратт. Шым и фэр дахэу, ц1уужу щытын щхьэк1э, сабынк1э е джэдык1эк1э ягъэпск1ырт.
Шыщ1эр илъэсипл1-тху хъуху, языныкъуэхэм деж блы хъуху, табыным
хэту хуиту ут1ыпщауэ щагъэтт. Шыр апхуэдэу щ1а1ыгъыр бэшэчу,
гъуехьым щымышынэу ягъэсэн щхьэк1эт.
Илъэсищ-пл1ы ныбжьым нэса нэужь, шыр ягъасэу щ1адзэрт, шхуэ
пщ1эхалъхьэу, гум щ1ащ1эу